b'\n_START_ARTICLE_\nRoman Globokar\n_START_SECTION_\n\xc5\xbdivljenjepis\n_START_PARAGRAPH_\nPo dveh letih \xc5\xa1tudija na Teolo\xc5\xa1ki fakulteti v Ljubljani je nadaljeval s \xc5\xa1tudijem na Pape\xc5\xa1ki univerzi Gregoriana; tam je leta 1996 diplomiral (Pot k svobodi), 1998 opravil magisterij (Spo\xc5\xa1tovanje do \xc5\xbeivljenja - eti\xc4\x8dni princip po Albertu Schweitzerju) in leta 2001 \xc5\xa1e doktorat (Odgovornost do vsega, kar \xc5\xbeivi. Od Hansa Jonasa in Alberta Schweitzerja do teolo\xc5\xa1ke etike \xc5\xbeivljenja). Hkrati je leta 2000 na Katoli\xc5\xa1ki univerzi v Rimu opravil specializacijo iz bioetike._NEWLINE_Leta 2001 se je zaposlil na \xc5\xa0kofijski klasi\xc4\x8dni gimnaziji v Ljubljani, nakar je bil januarja 2006 imenovan za direktorja Zavoda svetega Stanislava. Hkrati je leta 2006 za\xc4\x8del pou\xc4\x8devati moralno teologijo na Teolo\xc5\xa1ki fakulteti v Ljubljani._NEWLINE_Je tudi \xc4\x8dlan Komisije Republike Slovenije za medicinsko etiko.'